לוסי מוד מונטגומרי

שמאל|ממוזער|לוסי מוד מונטגומרי ב-1920 בערך|200px
לוסי מוד מונטגומרי (באנגלית: Lucy Maud Montgomery; 30 בנובמבר 1874 – 24 באפריל 1942) הייתה סופרת קנדית.

נולדה וגדלה באי הנסיך אדוארד, קנדה – אותו מקום בו מתרחשות עלילות ספריה. כסופרת היא נודעת גם בשם ל. מ. מונטגומרי. עיקר פרסומה בא לה מסדרת רומנים, שהראשון בהם הוא "האסופית".

מונטגומרי המשיכה ופרסמה לאחר כתיבת "האסופית" 20 רומנים, 530 סיפורים קצרים, 500 שירים ו-30 חיבורים. רוב הרומנים התרחשו באי הנסיך אדוארד, והמקומות הללו במחוז הקטן ביותר של קנדה הפכו לנקודת ציון ספרותיות ואתרי תיירות פופולריים. היא הוכתרה כחברה במסדר האימפריה הבריטית ב-1935.

ביוגרפיה
לוסי מוד מונטגומרי נולדה בקליפטון (היום ניו לונדון), אי הנסיך אדוארד. בהיותה תינוקת התייתמה מאמה. בגיל צעיר מאוד מסר אותה אביה לסבה ולסבתה, שגידלו אותה בביתם. בגיל 9 כתבה את שירה הראשון, ומאז לא הפסיקה לכתוב. בגיל 17 התחילה לעבוד בעיתונים כרוניקל ואקו. בשנים 1895–1896 למדה ספרות באוניברסיטת דאלהוזי בהליפאקס, נובה סקוטיה. היא חזרה לאי הנסיך אדוארד לאחר תקופה שבה חיה בפרינס אלברט, ססקצ'ואן עם אביה.

אחרי שעבדה כמורה בבתי ספר שונים באי, חזרה לקוונדיש לחיות שם עם סבתה. תקופה קצרה בשנים 1901
ו-1902 עבדה בהליפאקס, נובה סקוטיה בעיתונים כרוניקל ואקו. בשנת 1902 חזרה לחיות עם סבתה ולטפל בה. ההשראה לכתיבת ספריה הראשונים פקדה אותה באותה תקופה באי הנסיך אדוארד.

ספרה הראשון היה האסופית, והוא שהפך אותה בגיל 32 לסופרת מפורסמת בקנדה ובכל רחבי העולם. הצלחת הספר הביאה לכתיבה של ספרי המשך על חייה של אן שרלי.

בשנת 1911 נישאה לכומר יואן מקדונלד, כהן-דת פרסביטריאני, ועברה לגור בנפת אונטריו, שם כיהן ככומר בכנסיית סנט פול הפרסביטריאנית. לזוג נולדו שלושה בנים, שאחד מהם מת בלידה, בשנת 1913.

את אחד-עשר ספריה הבאים כתבה בבית הכומר בליקסדייל, אונטריו. הקהילה מכרה את בית הכומר והוא משמש כמוזיאון לוסי-מוד מונטגומרי.

לוסי מוד מונטגומרי מתה בשנת 1942 בטורונטו, קנדה, ונקברה בקוונדיש.

עיקר כתביה שמורים בארכיב של אוניברסיטת Guelph ואילו מכון לוסי-מוד מונטגומרי באוניברסיטה של אי הנסיך אדוארד מתאם את רוב עבודת המחקר והכנסים הנוגעים ליצירתה. יומניה השלמים, בעריכת מרי רוביו ואליזבת ווטרסטון, ראו אור לא מזמן בהוצאת אוניברסיטת אוקספורד.

ספריה
סדרת אן שרלי (האסופית)
 אן מהחווה הירוקה (1908. תר' ישראל פישמן בשם האסופית, 1951; טלי נתיב-עירוני, 1989) – אן שרלי, היתומה האדמונית, הכעורה והשוגה בדמיונות, מגיעה אל חווה של אח ואחות קשישים, למרבה אכזבתה של האחות, מרילה, שביקשה לאמץ ילד לעזרה בעבודות החווה. לעומת זאת, אחיה מתיו. הביישן והעצור, נשבה מיד בקסמיה של אן הפטפטנית ועתירת הדמיון ומבקש להשאירה עמם. בהמשך מתוארות חמש שנותיה עם מאמציה, עד מותו הפתאומי של מתיו ואחר עם מרילה.
 אן מאבונלי (1909. תר' ישראל פישמן, 1956; טלי דאי, 1989) = המורה הצעירה אן באה ללמד בעיירה המוקפת שדות ויערות.
 אן מן האי (1915. תרגם: ישראל פישמן בשם אן שרלי, 1957; תרגום שני בשם אן שרלי: הנערה מן האי, 2011) – אן נוסעת ללמוד במכללת-בנות ומתארסת עם בחיר ליבה.
 אן מבית הצפצפה (1936) (Anne of Windy poplars) (תרגמה: מור רוזנפלד; כתר, 2022)
 בית החלומות של אן (1917. תרגמה: אלאונורה לב, ירושלים, 1994)
 אן מאינגלסייד (1939) (תרגמה: אלאונורה לב בשם אן מהעמק הירוק, 1997; מהדורה מחודשת: ירושלים, 2015)
 עמק הקשת-בענן (1919)
 רילה בת אינגלסייד (1921)
 רשומות מאבונלי (1912) – סיפורים קצרים
 עוד רשומות מאבונלי (1920)

טרילוגיית אמילי
 אמילי ממולד הירח (1923)
 אמילי מטפסת (1925)
 המסע של אמילי (1927)

פאט מסילבר בוש
 פאט מסילבר-בוש (1933)
 גברת פאט (1935)

ספרים נוספים
 קילמני מן המטע (1910)
 נערת הסיפור (1911)
 שביל הזהב (1913)
 הטירה הכחולה (1926)
 כישוף תמורת ציפורני-חתול (1929)
 קור סבוך (1931)
 ג'יין מגבעת הפנס (1937)

שירה
 השומר ושירים נוספים (The Watchman and Other Poems, 1917)
 The Poetry of Lucy Maud Montgomery, בעריכת ג'ון פרנס וקווין מק'קייב (1987)
 A World of Songs: Selected Poems, 1894-1921

ספרי עיון
 נשים אמיצות (1934) - ספר עיון שנכתב יחד עם Marian Keith and Mabel Burns McKinley ומספר על נשים פורצות דרך בתחומי הסיעוד, האמנויות, פוליטיקה ועוד.
 '''שם משל עצמה: כתבים נבחרים, 1891–1917, (A Name for Herself: Selected Writings, 1891–1917)

 מותה 
ממוזער|קברה של מונטגומרי
ב-24 באפריל 1942 נמצאה מונטרגומרי מתה במיטתה בביתה בטורונטו. הסיבה העיקרית למותה הרשומה בתעודת הפטירה שלה הייתה טרומבוזיס כלייתי. עם זאת, בספטמבר 2008 חשפה נכדתה, קייט מקדונלד באטלר, שמונטרגומרי סבלה מדיכאון – אולי כתוצאה מטיפול בבעלה חולה הנפש במשך עשרות שנים – וייתכן שסיימה את חייה באמצעות מינון יתר של תרופות.Lucy Maud Montgomery: Canada's Literary Treasure - Stan Sauerwein - Google ספריםAnne Around the World: L.M. Montgomery and Her Classic - Google ספרים

נמצא פתק על שולחן הלילה של מונטגומרי, שבו נכתב, בחלקו:... "איבדתי את שפיותי בקסמים ואינני מעזה לחשוב מה עלול לקרות לי בעקבות אותם קסמים. שאלוהים יסלח לי ואני מקווה שכולם יסלחו לי גם אם אינם יכולים להבין. המצב שלי נורא מכדי לשאת ואף אחד לא מבין זאת. איזה סיום לחיים שבהם תמיד ניסיתי לעשות את המיטב."

לקריאה נוספת

   הרשימה מופיעה בשינויים קלים גם כאן: 



קישורים חיצוניים




 An L.M. Montgomery Resource Page




 הערות שוליים 

קטגוריה:סופרות ילדים ונוער קנדיות
קטגוריה:מפקדים במסדר האימפריה הבריטית
קטגוריה:סופרות קנדיות
קטגוריה:סופרים קנדים
קטגוריה:כותבות יומן
קטגוריה:משוררות קנדיות
קטגוריה:ביוגרפים
קטגוריה:ילידות 1874
קטגוריה:נפטרות ב-1942